Bougainvillea Cottage | LekkeSlaap
Bougainvillea Cottage is 'n selfsorg-eenheid op 'n privaat residensiële eiendom in gerieflike stil woonarea geleë. Die eenheid is binne loopafstand van 'n Spar, apteek en restaurant. Dit bied maklike toegang tot die hoofroete na Stellenbosch, Strand en Kaapstad. Dit is die ideale verblyf vir sakelui en vakansiegangers. Die kothuis is apart van die hoofhuis en het parkering vir een voertuig agter hek. Dit bied akkommodasie vir 2 volwassenes, maar 'n ekstra bed is beskikbaar in die leefkamer.
Die kothuis het 1 slaapkamer met 'n koningingrootte-bed en het 'n badkamer met 'n instap-stort en dubbelwasbak. Die slaapkamer is toegerus met lugversorging.
Die leefkamer bied 'n volledig toegeruste kombuis met 'n oond, yskas, mikrogolf, ketel, broodrooster, alle eetgerei en breekware. Daar is 'n gemaklike rusbank, 'n enkelbed, platskerm-TV met DStv en WiFi. Die eetkamertafel bied sitplek vir 2 en daar is 2 ekstra sitplekke by die ontbyt-toonbank.
Gaste is welkom om gebruik te maak van die tuin, braai en die lieflike swembad (op eie risiko). Die eenheid is stapafstand vanaf 'n Spar en apteek.